Club Natació Sabadell

Club Natació Sabadell er en idrettslag etablert i 1916 i Sabadell i Spania. Det er et av de største idrettslagene i Catalonia med mer enn 30 000 medlemmer.

Historie
Club Natació Sabadell ble stiftet i 1916 av Joan Valls og Vidal. Til å begynne med holdt klubben til på baren Imperial de la Rambla i Sabadell.

I 1918 bygget klubben det som antas å være Spanias første ferskvannsbasseng i gaten Lacy i Sabadell. Fra da av vokste klubben ustanselig og i 1959 åpnet man et innendørsbasseng som fremdeles er i drift. I 2001 åpnet klubben det nye idrettsanlegget Can Llong. 

Club Natació Sabadell har avholdt mange sportsarrangement i sin historie, blant annet det nasjonale mesterskapet i vannpolo 1946 og EM i svømming 1989. 

Flere kjente idrettsøvere har vært medlem i Club Natació Sabadell, bl. a. svømmerne Santiago Esteva Escoda, Martín López Zubero, David Meca, Nina Zhivanevskaia, Lourdes Becerra og Aschwin Wildeboer, og vannpolospillerne Joan Serra, Miquel Torres, Vicenç Brugat, Salvador Franch og Dani Ballart.

Avdelinger
Club Natació Sabadell er delt inn i flere avdelinger, bl. a.: svømming, vannpolo, friidrett, basketball, squash, frontón, futsal, volleyball, petanque, tennis, bordtennis og triatlon.

Offisiell nettside

Eksterne lenker 
 

Idrettslag i Spania
Idrettslag etablert i 1916
Spania